Anotācija (ex-ante) 26-TA-1902
Izdrukāts 31.08.2026. 19.54 - 4.0 Redakcija
Anotācija (ex-ante) 26-TA-1902
Izdrukāts 31.08.2026. 19.54 - 4.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2026. gada 14. aprīļa noteikumos Nr. 204 "Kritēriji un kārtība, kādā valsts piedalās pedagogu darba samaksas finansēšanā vispārējās pamatizglītības un vispārējās vidējās izglītības pakāpē "" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Praksē, piemērojot Ministru kabineta 2026. gada 14. aprīļa noteikumus Nr. 204 "Kritēriji un kārtība, kādā valsts piedalās pedagogu darba samaksas finansēšanā vispārējās pamatizglītības un vispārējās vidējās izglītības pakāpē"" (turpmāk - noteikumi Nr. 204), ir konstatēta nepieciešamība precizēt atsevišķas tiesību normas, lai pilnveidotu un nodrošinātu kvantitatīvo kritēriju vienotu piemērošanas kārtību. Vienlaikus nepieciešams aktualizēt noteikumu pielikumus, ņemot vērā regulējuma piemērošanas laikā identificētās izmaiņas.
1.2. Mērķis
Mērķa apraksts
Noteikuma projekta mērķis ir pilnveidot noteikumu Nr. 204 piemērošanu, precizējot kvantitatīvo kritēriju piemērošanas nosacījumus, nodrošinot vienotu pieļaujamās izglītojamo skaita svārstības piemērošanu un aktualizējot noteikumu pielikumus.
Spēkā stāšanās termiņš
01.09.2026.
Pamatojums
Paredzēts, ka noteikumu projekts stāsies spēkā 2026. gada 1. septembrī, jo grozījumi ir tieši saistīti ar 2026./2027. mācību gada organizēšanu un piemērojami no jaunā mācību gada sākuma. Savlaicīga regulējuma stāšanās spēkā ir būtiska, lai izglītības iestāžu dibinātāji un vadītāji varētu savlaicīgi prognozēt valsts budžeta mērķdotācijas pedagogu darba samaksai apmēru.
1.3. Pašreizējā situācija, problēmas un risinājumi
Pašreizējā situācija
Ministru kabineta 2026. gada 14. aprīļa noteikumi Nr. 204 nosaka kritērijus un kārtību, kādā valsts piedalās pedagogu darba samaksas finansēšanā vispārējās pamatizglītības un vispārējās vidējās izglītības pakāpē. Gatavojoties jaunā pedagogu darba samaksas finansēšanas modeļa ieviešanai konstatēts, ka daļā pašvaldību vēl turpinās lēmumu pieņemšanas process par izglītības iestāžu tīkla pielāgošanu jaunajam finansēšanas modelim, tādēļ nepieciešams pārejas regulējums, kas ļauj šos lēmumus pieņemt pakāpeniski, vienlaikus nodrošinot finansēšanas modeļa ieviešanu. Sadarbībā ar izglītības iestāžu dibinātājiem izvērtēta noteikumu praktiskā piemērošana un identificēta nepieciešamība precizēt atsevišķas tiesību normas, pilnveidot pārejas perioda regulējumu un aktualizēt noteikumu pielikumus.
Problēmas un risinājumi
Problēmas apraksts
Spēkā esošo noteikumu redakcijā ir noteikts, ka vispārējās izglītības programmas tiek īstenotas vairākās izglītības apguves formās - klātienē, neklātienē un tālmācībā. 2026.gada 19.februāri tika veikti grozījumi Izglītības likumā, aizstājot terminu "neklātiene" ar terminu "nepilna laika klātiene". Tādējādi ir nepieciešams precizēt regulējumu, lai salāgotu to ar Izglītības likumā lietoto terminoloģiju.
Risinājuma apraksts
Noteikumu projektā tiek precizēta noteikumos lietotā terminoloģija, aizstājot terminu "neklātiene" ar terminu "nepilna laika klātiene", tādējādi nodrošinot vienotu terminoloģijas lietojumu normatīvajos aktos.
Problēmas apraksts
Spēkā esošo noteikumu regulējumā ir noteikts, ka noteiktām grupām nepiemēro pieļaujamo izglītojamo skaita svārstību no noteiktā kvantitatīvā rādītāja. Ņemot vērā, ka daļā pašvaldību vēl turpinās lēmumu pieņemšanas process par izglītības iestāžu tīkla pielāgošanu jaunajam finansēšanas modelim un, lai nodrošinātu iespēju pieņemt lēmumus pakāpeniskāk, vienlaikus nodrošinot finansēšanas modeļa ieviešanu, pieļaujamo izglītojamo skaita svārstība nosakāma visām grupām 2026./2027.mācību gadam.
Risinājuma apraksts
Noteikumu projektā precizēts, nosakot pieļaujamo izglītojamo skaita svārstību visām grupām uz 2026./2027.m.g.
Problēmas apraksts
Spēkā esošo noteikumu regulējuma ir noteikts, ka valsts piedalās pedagogu darba samaksas finansēšanā 10. - 12. klašu grupā proporcionāli faktiskajam izglītojamo skaitam pret šo noteikumu 3. pielikumā norādītajiem kvantitatīvajiem rādītājiem, ja izglītojamo skaits ir mazāks neka šo noteikumu 3. pielikumā norādītais kvantitatīvais rādītājs, bet izglītības iestāde šajā klašu grupā nodrošina vismaz 30 izglītojamos. Lai nodrošinātu pakāpenisku pāreju uz jauno pedagogu darba samaksas finansēšanas modeli, projektā tiek precizēts 23.2. apakšpunkts, nosakot elastīgāku pārejas regulējumu 2026./2027. mācību gadam. Tas paredz, ka valsts turpina piedalīties pedagogu darba samaksas finansēšanā 10.–12. klašu grupā arī gadījumos, kad izglītojamo skaits nesasniedz 3. pielikumā noteikto kvantitatīvo rādītāju, bet tajā mācās vismaz 15 izglītojamie. Finansējums šādos gadījumos tiek aprēķināts proporcionāli faktiskajam izglītojamo skaitam attiecībā pret noteikto kvantitatīvo rādītāju. Šāds risinājums nodrošina lielāku elastību pirmajā jaunā finansēšanas modeļa ieviešanas gadā, dodot izglītības iestāžu dibinātājiem iespēju pakāpeniski pielāgoties jaunajam regulējumam un pieņemt ilgtspējīgus lēmumus par izglītības iestāžu tīkla attīstību.
Risinājuma apraksts
Noteikumu projekts paredz precizēt normu, ka minimālais izglītojamo skaits 10. -12. klašu grupā, lai saņemtu proporcionālo finansējumu ir 15 izglītojamie.
Problēmas apraksts
2026. gada 23. jūlijā Saeima pieņēma grozījumus Administratīvo teritoriju un apdzīvoto vietu likumā, piešķirot pilsētas statusu Carnikavai. Tādējādi ir nepieciešams veikt grozījumu noteikumu 1. pielikumā, precizējot pašvaldību administratīvi teritoriālo iedalījumu.
Risinājuma apraksts
Precizēts noteikumu projekta 1. pielikums.
Problēmas apraksts
Spēkā esošo noteikumu regulējumā ir noteikts, kuras pašvaldības izglītības iestādes ir uzskatāmas par izglītības iestādi ar augstu pieejamības risku. Ņemot vērā, ka daļā pašvaldību vēl turpinās lēmumu pieņemšanas process par izglītības iestāžu tīkla pielāgošanu jaunajam finansēšanas modelim un šie lēmumi tiek pieņemti pakāpeniski un balstoties uz pašvaldības sniegto informāciju un Izglītības un zinātnes ministrijas izvērtējumu, izglītības iestāžu sarakstu ir nepieciešams papildināt ar Mērsraga vidusskolu.
Risinājuma apraksts
Precizēts noteikuma projekta 2. pielikums, papildinot ar Mērsraga vidusskolu, iekļaujot to izglītības iestāžu sarakstā, kurām piemērojami īpašie nosacījumi.
Problēmas apraksts
Ministru kabineta 2026. gada 14. aprīļa noteikumi Nr.205 ""Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" nosaka, ka valsts budžeta mērķdotācija tālmācības izglītības programmām tiek aprēķināta pēc normētu klašu principa, pieņemot, ka vienā klasē ir 40 izglītojamie, kā rezultātā aprēķinos nav nepieciešams piemērot noteikumos Nr. 205 noteikto proporcionalitāti faktiskajam izglītojamo skaitam attiecībā pret noteikto kvantitatīvo rādītāju. Ir nepieciešams noteikt minimālo izglītojamo skaitu, tāpat ka citām grupām, kā arī jāprecizē finansēšanas kārtība attiecībā uz tālmācības programmu finansēšanu.
Risinājuma apraksts
Precizēts noteikumu projekta 3. pielikums, kurā noteikti zemāki kvantitatīvie kritēriji 16. grupai. Vienlaikus noteikumu projekts paredz kārtības precizēšanu, kādā valsts piedalās tālmācības izglītības programmu finansēšanā, proti, valsts piedalās tālmācības pedagogu darba samaksas finansēšanā pilnā apmērā no finansējuma, kas aprēķināms atbilstoši finansēšanas noteikumiem.
Problēmas apraksts
Spēkā esošo noteikumu regulējumā nepilnīgi ir atspoguļota kārtībā, kādā valsts piedalās atbalsta personāla finansēšanā, vienlaikus nemainot finansēšanas modeļa aprēķina būtību.
Risinājuma apraksts
Tiek precizēts noteikumu projekts nosakot, ka, ja izglītojamo skaits neatbilst šo noteikumu 3. pielikumā norādītajiem kvantitatīvajiem rādītājiem un pieļaujamai svārstībai, ievērojot šo noteikumu 9. un 10. punktu, tad valsts piedalās izglītības iestādē nodarbināto attiecīgās klašu grupas atbalsta personāla darba samaksas finansēšanā pilnā apmērā no finansējuma, kas aprēķināms atbilstoši finansēšanas noteikumiem (kas šobrīd ir 70% no finansēšanas modelī plānotā).
Problēmas apraksts
Ministru kabineta noteikumu 17. punkts paredz, ka izglītības iestādes dibinātājs tajā noteikto informāciju ministrijā iesniedz līdz kārtējā gada 30. jūnijam. Pirmajā noteikumu piemērošanas gadā vairāki izglītības iestāžu dibinātāji informāciju par nepieciešamību piemērot noteikumos paredzētos īpašos gadījumus ir iesnieguši pēc noteiktā termiņa.
Risinājuma apraksts
Ņemot vērā, ka 2026./2027. mācību gads ir pirmais noteikumu piemērošanas gads un dibinātājiem ir nepieciešams pielāgoties jaunajai kārtībai, kā arī lai nodrošinātu iespēju izvērtēt pēc 2026. gada 30. jūnija saņemto informāciju pēc būtības, nepieciešams noteikt pārejas regulējumu informācijas iesniegšanai un tās izvērtēšanai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
Izglītības iestāžu personāls
Ietekmes apraksts
Tiesību akta projekta mērķis ir noteikt priekšnoteikumus kvalitatīvas un ilgtspējīgas vispārējās pamata un vidējās izglītības nodrošināšanai, nodrošinot efektīvu cilvēkresursu un publiskā finansējuma izmantošanu izglītības sistēmā. Projekts ir vērsts uz tādas izglītības ekosistēmas izveidi un uzturēšanu, kas nodrošina katram izglītojamam, neatkarīgi no viņa dzīvesvietas, iespēju iegūt kvalitatīvu izglītību stabilā un ilgtspējīgā izglītības iestādē, kurā ir nodrošināti nepieciešamie pārvaldības nosacījumi izglītības programmu īstenošanai.
Juridiskās personas
Pašvaldības, privātās izglītības iestādes un valsts augstskolas, kas īsteno vispārējās izglītības programmas.
Ietekmes apraksts
Noteikumu projekts ietekmē pašvaldības, privātās izglītības iestādes un valsts augstskolu dibinātās vispārējās izglītības iestādes, precizējot nosacījumus, atbilstoši kuriem valsts piedalās pedagogu darba samaksas finansēšanā.
Noteikumu projekts precizē kvantitatīvo rādītāju un pieļaujamo izglītojamo skaita svārstību piemērošanu, finansēšanas nosacījumus tālmācības izglītības programmām, kā arī pārejas perioda nosacījumus 10.–12. klašu grupā. Minētās izmaiņas ietekmē valsts budžeta finansējuma pedagogu darba samaksai aprēķināšanas un sadales nosacījumus attiecīgajās vispārējās izglītības iestādēs.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Normatīvā regulējuma izmaiņas tiks īstenotas Izglītības un zinātnes ministrijai piešķirto valsts budžeta līdzekļu ietvaros, nepieciešamības gadījumā veicot finansējuma pārdali starp resoriem "15. Izglītības un zinātnes ministrija" un "62. Mērķdotācijas pašvaldībām", kā arī starp attiecīgajām budžeta programmām un apakšprogrammām.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" (26-TA-1673)
Pamatojums un apraksts
Minētie Ministru kabineta noteikumi ir savstarpēji saistīti un nodrošina finansēšanas modeļa "Programma skolā" tiesisko regulējumu. Noteikumu projektā paredzētie grozījumi ir izstrādāti, ievērojot minēto normatīvo aktu savstarpējo sasaisti un nodrošinot to savstarpēji saskaņotu piemērošanu. Tiesību akta projekts "Grozījumi Ministru kabineta noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" (26-TA-1673) tiek virzīts vienlaicīgi ar Noteikumu projektu.
Atbildīgā institūcija
Izglītības un zinātnes ministrija
4.2. Cita informācija
Vienlaikus skatāmi arī grozījumi Ministru kabineta 2016. gada 5. jūlija noteikumi Nr. 445 "Pedagogu darba samaksas noteikumi" (26-TA-1872), jo tie savstarpēji papildina finansēšanas modeļa "Programma skolā" tiesisko regulējumu.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Pašvaldības
Nevalstiskās organizācijas
Biedrība "Reģionālo attīstības centru un novadu apvienība", Latvijas Izglītības un zinātnes darbinieku arodbiedrība, Latvijas izglītības vadītāju asociācija, Latvijas Lielo pilsētu asociācija, Latvijas Pašvaldību savienība, Latvijas Privātskolu asociācija, Latvijas Darba devēju konfederācija
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Pašvaldības
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Izglītības un zinātnes ministrija izvērtē pašvaldību sniegto informāciju un piemēro noteikumos paredzētos nosacījumus valsts līdzdalībai pedagogu darba samaksas finansēšanā. Pašvaldības nodrošina regulējuma piemērošanai nepieciešamās informācijas sniegšanu Izglītības un zinātnes ministrijai. Noteikumu projekta īstenošana nemaina iesaistīto institūciju funkcijas un nerada būtiskas izmaiņas to darba procesos, informācijas apritē vai administratīvajos procesos. Projekta īstenošana tiek nodrošināta esošo funkciju un administratīvo procesu ietvaros.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Efektīva cilvēkresursu un finanšu resursu pārvaldība panāktu būtisku pedagogu darba atalgojuma pieaugumu, kas ir viens no būtiskiem motivācijas faktoriem pedagogu labizjūtas uzlabošanai. 
Ilgtspējīga vispārējās pamata un vidējās izglītības iestāžu tīkla izveide, ievērojot principu – sākumskola maksimāli tuvu izglītojamā dzīvesvietai un spēcīga pamatskola un vidusskola, nodrošina kompetenču pieejai atbilstošu un kvalitatīvu mācību programmu piedāvājumu.
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Latvijas Republikas Satversmes 112. pants nosaka, ka ikvienam ir tiesības uz izglītību. Ikvienam bērnam valstī neatkarīgi no dzīvesvietas ir jānodrošina kvalitatīva izglītība, kuru īsteno motivēti pedagogi ilgtspējīgā izglītības iestādē. Ilgtspējīga vispārējās pamata un vidējās izglītības iestāžu tīkla izveide, ievērojot principu – sākumskola maksimāli tuvu izglītojamā dzīvesvietai un spēcīga pamatskola un vidusskola, nodrošina iespēju izglītojamajiem prognozēt savu izglītības ieguves ceļu un pedagogiem – saistīt savu profesionālo darbību ar izglītības iestādi.
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Ministru kabineta noteikumu grozījumu mērķis ir nodrošināt ilgtspējīgu un efektīvu izglītības sistēmas un resursu pārvaldību, kas tiešā mērā ietekmē bērnu intereses. Katra vispārējās pamata un vidējās izglītības iestāde saņem izglītības programmu īstenošanai nepieciešamo valsts budžeta mērķdotāciju pedagogu darba samaksai apjomā, kas nodrošina ikvienam izglītojamam, neatkarīgi no viņa dzīvesvietas, iegūt izglītību, kuru īsteno motivēti pedagogi ilgtspējīgā izglītības iestādē. Ministru kabineta noteikumu projekts risina pilnvērtīgas un kvalitatīvas izglītības nodrošināšanu katram Latvijas izglītojamam un ir saistīts ar izglītības ekosistēmas sakārtošanu.
8.2. Cita informācija
Cita informācija
-

